**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2015 M. GRUODŽIO 30 D. SPRENDIMO NR. 5TS-308** **„DĖL PRITARIMO PROJEKTUI „SOCIALINIO BŪSTO FONDO PLĖTRA LAZDIJŲ RAJONO SAVIVALDYBĖJE“ IR JO DALINIO FINANSAVIMO“ PAKEITIMO**

2020 m. gruodžio 18 d. Nr. 34-628

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2015 m. gruodžio 30 d. sprendimą Nr. 5TS-308 „Dėl pritarimo projektui „Socialinio būsto fondo plėtra Lazdijų rajono savivaldybėje“ ir jo dalinio finansavimo“ ir jo 2 punktą išdėstyti taip:

„2. Numatyti iš Lazdijų rajono savivaldybės biudžeto lėšų ne mažiau kaip 15 procentų bendros projekto vertės, bet ne daugiau kaip 68848,12 Eur (šešiasdešimt aštuonis tūkstančius aštuonis šimtus keturiasdešimt aštuonis eurus, 12 centų) projektui iš dalies finansuoti. Bendra projekto numatoma vertė 390 139,35 Eur (trys šimtai devyniasdešimt tūkstančių vienas šimtas trisdešimt devyni eurai, 35 centai) su PVM.“.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Irena Eimanvičienė, mob. 8 612 08 671

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL LAZDIJŲ RAJONO SAVIVALDYBĖS TARYBOS 2015 M. GRUODŽIO 30 D. SPRENDIMO NR. 5TS-308 „DĖL PRITARIMO PROJEKTUI „SOCIALINIO BŪSTO FONDO PLĖTRA LAZDIJŲ RAJONO SAVIVALDYBĖJE“ IR JO DALINIO FINANSAVIMO“ PAKEITIMO“**

**AIŠKINAMASIS RAŠTAS**

2020-12-16

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2015 m. gruodžio 30 d. sprendimo Nr. 5TS-308„Dėl pritarimo projektui „Socialinio būsto fondo plėtra Lazdijų rajono savivaldybėje“ ir jo dalinio finansavimo“ pakeitimo parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šio sprendimo tikslas – pakeisti Lazdijų rajono savivaldybės tarybos 2015 m. gruodžio 30 d. sprendimą Nr. 5TS-308„Dėl pritarimo projektui „Socialinio būsto fondo plėtra Lazdijų rajono savivaldybėje“ ir jo dalinio finansavimo“.

Projekto tikslas – padidinti savivaldybės socialinio būsto fondą, siekiant išplėsti galimybes apsirūpinti būstu asmenis ir šeimas, turinčias teisę į socialinio būsto nuomą.

Vadovaujantis asmenų ir šeimų, turinčių teisę į paramą būstui išsinuomoti, sąrašu, kuriame 2020 m. gruodžio 1 d. buvo įrašyti 72 asmenys, ir atsižvelgiant į tai, kad Alytaus regiono plėtros plane yra nesuplanuotų priemonės Nr. 08.1.2-CPVA-R-408 „Socialinio būsto fondo plėtra“ ES lėšų, prašėme pakeisti regiono plėtros planą ir esamus nesuplanuotus 77 127,35 Eur ES lėšų priemonėje Nr. 08.1.2-CPVA-R-408 „Socialinio būsto fondo plėtra“ numatyti Lazdijų rajono savivaldybės administracijos įgyvendinamo projekto „Socialinio būsto plėtra Lazdijų rajono savivaldybėje“ (toliau – Projektas) veiklų įgyvendinimui. Regiono plėtros tarybai pakeitus regiono projektų sąrašą ir skyrus papildomą finansavimą, planuojame, vadovaujantis Projektų administravimo ir finansavimo taisyklių 196.1 punktu, projektą įgyvendinti didesnės apimties, tai yra padidinti socialinio būsto fondą ne mažiau 2 butais Lazdijų ar Veisiejų miestuose. Didesnės apimties projektas duotų daugiau socialinės ir ekonominės naudos, taip pat geriau prisidėtų prie veiksmų programos tikslų įgyvendinimo.

Butai neperkami: su bendro naudojimo patalpomis (virtuve, tualetu, dušine), su krosniniu ar elektriniu šildymu, įrengti pusrūsiuose, palėpėse, užstatytuose praėjimuose, taip pat neįrengti butai, poilsiui skirtos patalpos, buvusiuose bendrabučiuose, mediniuose ar karkasiniuose namuose, kurių baigtumas nėra 100 proc. (jeigu butas pasiūlymo pateikimo dienai yra neįrengtas, jis turėtų būti įrengtas iki pirkimo ir pardavimo sutarties sudarymo), kurių patalpų išdėstymas nesutampa su buto kadastrinėje byloje nurodytais duomenimis.

Didžiausia galima projektų finansuojamoji dalis sudaro iki 85 proc. visų tinkamų finansuoti projekto išlaidų. Pareiškėjai privalo prisidėti prie projektų finansavimo ne mažiau kaip 15 proc. visų tinkamų finansuoti projektų išlaidų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistė Irena Eimanavičienė.

Strateginio planavimo

ir investicinių projektų valdymo skyriaus vyr. specialistė Irena Eimanavičienė